NÁVRH

Všeobecné   záväzné   nariadenie

obce    R a k o v i c e 

č.  13/2014

O  URČENÍ  VYHRADENÝCH   PLÔCH
 NA  VEREJNÝCH   PRIESTRANSTVÁCH
NA  VYLEPOVANIE  VOLEBNÝCH  PLAGÁTOV POČAS  VOLEBNEJ   KAMPANE

Návrh VZN vyvesený na úradnej tabuli v obci Rakovice dňa 15.08.2014
Návrh VZN zverejnený na webovej stránke obce  dňa 15.08.2014
Vyhodnotenie pripomienok k návrhu VZN uskutočnené dňa: ..................
VZN schválené Obecným zastupiteľstvom v Rakoviciach dňa: ...................
VZN vyvesené na úradnej tabuli v obci Rakovice dňa: ....................
VZN nadobúda účinnosť dňom: ....................

	Obec Rakovice na základe Zákona SNR č. 369/1990 Zb. o obecnom zriadení a na základe § 30 ods. 10)  Zákona NR SR  č. 346/1990 Zb. o voľbách do orgánov samosprávy obcí v znení neskorších predpisov vydáva nasledovné všeobecné záväzné nariadenie:

Všeobecné záväzné nariadenie obce Rakovice č. 13/2014 
o určení vyhradených plôch na verejných priestranstvách
na vylepovanie volebných plagátov počas volebnej kampane

§  1
Základné ustanovenia a pojmy

1.	Toto všeobecne záväzné nariadenie (ďalej len VZN) upravuje podmienky vedenia kampane pred voľbami do orgánov samosprávy obcí. V čase volebnej kampane má každá kandidujúca strana a nezávislý kandidát zo zákona zabezpečený prístup k hromadným informačným prostriedkom a iným službám územnej samosprávy. 
2.	Časom volebnej kampane sa rozumie obdobie začínajúce 17 dní a končiace 48 hodín pred začatím volieb. Voľby sa konajú dňa 15. novembra 2014.
3.	Z dôvodu zabezpečenia zásad rovnosti kandidujúcich politických strán a nezávislých kandidátov počas volebnej kampane obec Rakovice v súlade s § 30 ods. 10 zákona č. 346/1990 Zb. o voľbách do orgánov samosprávy obcí určuje verejné priestranstvo, na ktorom bude prebiehať volebná kampaň: presklená vitrína nachádzajúca sa pred Obecným úradom, Rakovice č. 42.

§  2
Použitie plagátovej plochy

1.	Použitie vyhradených plôch v obci Rakovice pre kandidujúce politické strany alebo koalície a nezávislých kandidátov je bezplatné.

§  3 
Kontrola dodržiavania VZN

1.	Kontrolu dodržiavania tohto VZN bude vykonávať Komisia OZ na ochranu životného prostredia a verejného poriadku. V prípade porušenia tohto VZN môže starosta obce uložiť právnickej alebo fyzickej osobe oprávnenej na podnikanie v súlade s § 13 ods. 9 zákona č. 369/1990 Zb. o obecnom zriadení v znení neskorších predpisov pokutu do výšky 6.638,00 eur.
2.	Fyzické osoby je možné postihnúť za priestupok podľa § 48 zákona č. 372/1990 Zb. o priestupkoch v znení neskorších predpisov do výšky 33,00 eur.

§  4
Záverečné ustanovenie

1.	 Na tomto VZN obce Rakovice sa uznieslo obecné zastupiteľstvo v Rakoviciach na svojom zasadnutí dňa ................ 2014, číslo uznesenia   ..../2014.
2.	Ruší sa VZN č. 13 o určení vyhradených plôch na verejných priestranstvách schválené dňa 26.3.2010, číslo uznesenia 13/2010.
3.	Účinnosť a platnosť tohto VZN končí dňom ukončenia volebnej kampane – t. j. 48 hodín pred začatím volieb v zmysle § 30 zákona č. 346/1990 Zb. o voľbách do orgánov samosprávy obcí.

							                Dušan   D a l o š
                                                                                                     starosta obce